**ROMÂNIA PROIECT**

 **JUDEȚUL MUREȘ (nu produce efecte juridice)\***

 **CONSILIUL LOCAL MUNICIPAL TÂRGU MUREȘ**

 **APROBAT**

 **PRIMAR**

 **SOÓS ZOLTÁN**

 **H O T Ă R Â R E A nr.\_\_\_\_\_\_**

 **din\_\_\_\_\_\_\_\_\_\_\_\_\_\_\_\_\_\_\_\_\_\_**

 **privind actualizarea componenței comisiei locale de avizare a cererilor de organizare a adunărilor publice la nivelul Consiliului Local Municipal Târgu Mureș**  **înființată**  **prin H.C.L. nr. 8 din 09 noiembrie 2020**

 Consiliul local municipal Târgu Mureș, întrunit în ședință ordinară de lucru;

**Având în vedere :**

 a) Referatul de aprobare nr.**9217** din data de **19 octombrie 2022** inițiat de Primar prin Direcția Poliția Locală Târgu Mureș privind actualizarea componenței Comisiei locale **de avizare a cererilor de organizare a adunărilor publice la nivelul Consiliului Local Municipal Târgu Mureș,** constituită prin **Hotărârea Consiliului Local Municipal nr. 8 din 09 noiembrie 2020 ;**

 b) Raportul Comisiilor de specialitate din cadrul Consiliului local municipal Târgu Mureș ;

 **În conformitate cu prevederile :**

 • art.6, art.7 și **art. 8** din Legea nr.60/1991 privind organizarea și desfășurarea adunărilor publice , republicată;

 • Legii nr. 155/2010 (Legea poliției locale), republicată, cu modificările și completările ulterioare;

 • În temeiul dispozițiilor art.129 alin.(1), alin(2), lit.d), alin (7) lit.g, art.139 alin.(1), art.154(1), art. 196 alin.(1) lit.a), art.243 alin.(1) lit.a) din O.U.G. nr. 57/2019 privind Codul Administrativ, cu modificările și completările ulterioare ;

 **H o t ă r ă ș t e**:

 **Art. 1.**  Se aprobă actualizarea componenței comisiei **de avizare a cererilor de organizare a adunărilor publice la nivelul Consiliului Local Municipal Târgu Mureș,** după cum urmează :

- Primarul municipiului Târgu Mureș – președinte ;

- Secretarul general al municipiului Târgu Mureș - membru;

- Reprezentantul Poliției Municipiului Târgu Mureș- membru;

- Reprezentantul Inspectoratului Județean de Jandarmi Mureș-membru;

- Reprezentantul Direcției Poliția Locală Târgu Mureș .

 **Art.** **2.** Cu aducerea la îndeplinire a prevederilor prezentei hotărâri se încredințează primarul municipiului Târgu Mureș, secretarul general al municipiului Târgu Mureș, Poliția Municipiului Târgu-Mureș, Inspectoratul Județean de Jandarmi Mureș și Direcția Poliția Locală Târgu Mureș.

 **Art.3.** În conformitatecu prevederile art.252 alin.(1) lit.(c) și ale art.255 din O.U.G.nr.57/2019 privind Codul administrativ, precum și ale art.3, alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.4.** Prezenta hotărâre se comunică :

- Primarul municipiului Târgu Mureș – președinte ;

- Secretarul general al municipiului Târgu Mureș - membru;

- Reprezentantul Poliției Municipiului Târgu Mureș- membru;

- Reprezentantul Inspectoratului Județean de Jandarmi Mureș-membru;

- Reprezentantul Direcției Poliția Locală Târgu Mureș .

 **Vizat de legalitate**

 **Secretarul General al Municipiului Târgu Mureș**

**Bâta Anca Voichița**

 **ROMÂNIA PROIECT**

 **JUDEȚUL MUREȘ (nu produce efecte juridice)\***

 **MUNICIPIUL TÂRGU-MUREȘ**

 **DIRECȚIA POLIȚIA LOCALĂ Inițiator**

 **PRIMAR**

 **SOOS ZOLTAN**

 **NR. 9217**  **din 19 octombrie 2022**

**REFERAT DE APROBARE**

 **privind actualizarea componenței comisiei locale de avizare a cererilor de organizare a adunărilor publice la nivelul Consiliului Local Municipal Târgu Mureș**  **înființată**  **prin H.C.L. nr. 8 din 09 noiembrie 2020**

 **Libertatea cetățenilor de a-și exprima opiniile politice, sociale sau de altă natură, de a organiza mitinguri, demonstrații, manifestații, procesiuni și orice alte întruniri și de a participa la acestea este garantată prin lege (art.1 din Legea nr.60/1991 privind organizarea şi desfăşurarea adunărilor publice).**

 Adunările publice - mitinguri, demonstrații, manifestații, competiții sportive, procesiuni și altele asemenea -, ce urmează să se desfășoare în piețe, pe căile publice ori în alte locuri în aer liber, se pot organiza numai după declararea prealabilă prevăzută de prezenta lege(art.1 alin 2 din Legea 60/1991).

 Adunările publice trebuie să se desfășoare în mod pașnic și civilizat, cu protecția participanților și a mediului ambiant, fără să stânjenească folosirea normală a drumurilor publice, a transportului în comun, cu excepția celor autorizate, funcționarea instituțiilor publice sau private, a celor de învățământ, cultură și sănătate, a unităților economice ori să degenereze în acțiuni turbulente de natură a pune în primejdie ordinea și liniștea publică, siguranța persoanelor, integritatea corporală, viața sau bunurile acestora ori ale domeniului public, și nu pot fi continuate după ora 23,00, caz în care intră sub incidența dispozițiilor [Legii nr. 61/1991](http://legislatie.just.ro/Public/DetaliiDocumentAfis/155343) pentru sancționarea faptelor de încălcare a unor norme de conviețuire socială, a ordinii și liniștii publice, republicată „ (art.2 din Legea nr.60/1991).

 Având în vedere prevederile art.8 din Legea nr. 60/1991, referitoare la înființarea comisiei locale de avizare a cererilor de organizare a adunărilor publice :

 „***„ Se înființează comisia de avizare a cererilor de organizare a adunărilor publice la nivelul tuturor consiliilor locale, formată din primar, secretarul comunei sau al orașului, după caz, reprezentanți ai poliției și ai jandarmeriei.(2) În cazuri justificate, cu acordul organizatorilor, comisiile de avizare pot să modifice unele elemente cuprinse în declarația prealabilă a acestora” .***

 Ținând cont de faptul că în componența Comisiei Locale **de avizare a cererilor de organizare a adunărilor publice la nivelul Consiliului Local Municipal Târgu Mureș,**  au intervenit modificări, în sensul că a încetat de drept raportul de muncă al **domnului Deaconescu Ciprian**, respectiv începând cu data de **03.10.2022**, fiind împuternicit **domnul comisar șef de Poliție Nicușan Adrian** să îndeplinească atribuțiile funcției de șef al Poliției Municipiului Târgu Mureș pentru o perioadă de 6 luni, mai exact până la data de **02.04.2023**, conform Dispoziției Șefului Inspectoratului **nr.1111/26.09.2022,** considerăm imperios necesară actualizarea **componenței comisiei locale de avizare a cererilor de organizare a adunărilor publice la nivelul Consiliului Local Municipal Târgu Mureș .**

 În aplicarea reglementărilor legale enunțate și având în vedere cele expuse anterior, respectiv în scopul asigurării unui climat de ordine și liniște publică pe raza administrativ-teritorială a Municipiului Târgu-Mureș, în conformitate cu preved. art 196 alin (1) din O.U.G. nr. 57/2019 privind Codul Administrativ, propunem spre dezbatere și aprobare Consiliului Local al Municipiului Târgu Mureș, proiectul de hotărâre alăturat .

**Direcția Poliția Locală**

**Matiș Raul Dacian**